På et måltavle-manglende Blue Water Arena i Esbjerg kunne stadionspeakeren efter de 90 spilminutter annoncere en hjemmesejr på 3-2 over FC Midtjylland. Dermed har AaB muligheden for at tage det danske mesterskab med blot ét point mod FCK i Parken senere søndag. Kampen i Esbjerg udviklede sig fra klar FCM-dominans i første halvleg til en ganske fortjent Esbjerg-gevinst til slut. I første halvleg bragte Martin Vingaard Esbjerg på 1-0 direkte på frispark, men FCM nåede inden pausen at komme foran med 2-1. Efter teen satte esbjergenserne sig på løjerne. Vingaard udlignede til 2-2 efter knapt en time, og Søren Rieks fuldbyrdede Esbjerg-triumfen med fem minutter igen. På det tidspunkt var FCM blevet ramt af en mere end tvivlsom udvisning af forsvarsspilleren Kolja Afriyie. /ritzau/
FC Midtjylland blev reduceret til 10 mand i målrig kamp i Esbjerg, hvor guldet kom endnu tættere på AaB.